**5.pielikums**

**Līguma projekts**

*Vieta, 20 .gada .*

**Siguldas novada pašvaldība**, reģistrācijas numurs , juridiskā adrese \_\_\_\_\_\_\_\_\_\_ , tā *<pilnvarotās* *personas amats, vārds un uzvārds>* personā, kurš rīkojas saskaņā ar *<pilnvarojošā dokumenta nosaukums>,* turpmāk - Pasūtītājs, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas numurs , juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tā *<pilnvarotās* *personas amats, vārds un uzvārds>* personā, kurš rīkojas saskaņā ar *<pilnvarojošā dokumenta nosaukums>,* turpmāk - Izpildītājs, no otras puses,

abi kopā un katrs atsevišķi līguma tekstā saukti „Puse” vai „Puses”, ievērojot „Interneta pakalpojumu nodrošināšana Siguldas novada pašvaldībai un iestādēm” (identifikācijas Nr. SNP 2019/20) (turpmāk - Iepirkums) nolikumu, rezultātu un Izpildītāja iesniegto piedāvājumu, izsakot savu brīvo gribu, bez viltus, maldības vai spaidiem, noslēdz savā starpā šādu līgumu, turpmāk - Līgums, par sekojošo:

1. LĪGUMA PRIEKŠMETS
   1. Pasūtītājs uzdod un Izpildītājs apņemas ar saviem spēkiem, tehniskajiem līdzekļiem un materiāliem nodrošināt Pasūtītājam interneta nodrošināšanas pakalpojumus (turpmāk tekstā - Pakalpojums) saskaņā ar tā iesniegto piedāvājumu Iepirkumā, Iepirkuma tehnisko specifikāciju (Līguma 1.pielikums) un Finanšu piedāvājumu (Līguma 2.pielikums).
   2. Pakalpojumi tiek sniegti Tehniskajā specifikācijā (Līguma 1.pielikums 1.tabula) norādītajās adresēs.
2. LĪGUMA, PAKALPOJUMA IERĪKOŠANAS UN PAKALPOJUMA IZPILDES TERMIŅŠ
   1. Līgums stājas spēkā parakstīšanas dienā un ir spēkā līdz brīdim, kad Puses ir izpildījušas visas tām no Līgumā izrietošās saistības, bet ne ilgāk par 36 (trīsdesmit sešiem) kalendārajiem mēnešiem vai līdz brīdim, kad Pasūtītājs ir izmantojis Pakalpojumus Līguma 3.1.apakšpunktā minētās Līguma summas apmērā (atkarībā no tā kurš nosacījums iestājas ātrāk).
   2. Jebkurā no pieslēguma punktiem (1.pielikums 1.tabula) Interneta pakalpojuma sniedzēja maiņas gadījumā, Izpildītājs sedz visus Pakalpojuma ierīkošanas un pieslēgšanās izdevumus.
   3. Pakalpojuma ierīkošanas darbu izpilde tiek apstiprināta ar pieņemšanas – nodošanas aktu (turpmāk tekstā- Akts). Minētajā aktā tiek norādīta visa aparatūra, kuru Izpildītājs uzstādījis pie Pasūtītāja Pakalpojuma izpildes nodrošināšanai. Izpildītājs sagatavo Aktu un iesniedz Pasūtītājam ne vēlāk kā ierīkošanas darbu izpildes pabeigšanas dienā. Uzstādīšanas izmaksas iekļautas Pakalpojuma nodrošināšanas izmaksās, kādas noteiktas Līguma 2.pielikumā.
   4. Pasūtītājs pēc Akta saņemšanas pārbauda interneta pieslēguma atbilstību Līguma noteikumiem:
      1. ja pārbaudes laikā Pasūtītājs konstatē trūkumus, Pasūtītājs 3 (trīs) darba dienu laikā pēc interneta pieslēguma Akta saņemšanas iesniedz Izpildītājam motivētu atteikumu pieņemt interneta pieslēguma ierīkošanu;
      2. ja pārbaudes laikā Pasūtītājs nekonstatē trūkumus, Pasūtītājs izpildītos ierīkošanas darbus pieņem un Aktu paraksta 3 (trīs) darba dienu laikā, skaitot no dienas, kad Pasūtītājs ir saņēmis šajā Līguma punktā noteikto Aktu, Aktu paraksta Līguma 12.3.punktā norādītā persona.
3. LĪGUMA SUMMA UN LĪGUMA SUMMAS SAMAKSAS KĀRTĪBA
   1. Līguma summa par Līgumā noteikto Pakalpojumu izpildi nepārsniedz 41 000,00 EUR (četrdesmit viens tūkstotis euro un 00 centi), un papildus pamatsummai tiek aprēķināts arī pievienotās vērtības nodoklis normatīvajos aktos noteiktajā apmērā, turpmāk tekstā – Līguma summa.
   2. Izpildītājs bez maksas iesniedz apmaksai rēķinu par Pasūtītājam sniegtajiem pakalpojumiem iepriekšējā kalendārā mēnesī līdz katra mēneša 5.datumam, izsūtot to uz elektroniskā pasta adresi: [rekini@sigulda.lv](mailto:rekini@sigulda.lv) . Puses atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1.pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”.
   3. Pasūtītājs par Līguma 1.punktā minētajiem Pakalpojumiem norēķinās 10 (desmit) dienu laikā pēc Izpildītāja rēķina, kas noformēts atbilstoši normatīvajos aktos noteiktajām prasībām, saņemšanas.
   4. Pakalpojuma cenas ir norādītas Līguma 2.pielikumā (Finanšu piedāvājums). Cenās ir visi spēkā esošie valsts un pašvaldību nodokļi, kā arī citas izmaksas, kas saistītas ar šī Līguma izpildi, izņemot PVN.
   5. Līguma summa par visu Līgumā noteikto Pakalpojuma izpildi tiek noteikta nemainīga uz visu Līguma darbības laiku, izņemot gadījumu, ja Puses vienojas par tās samazinājumu. Līguma pielikumos noteiktās Pakalpojuma pozīciju vienas vienības cenas visu Līguma darbības laiku paliek nemainīgas, izņemot gadījumu, ja Pusēm vienojoties, tās tiek samazinātas, attiecīgi samazinot arī Līguma summu.
   6. Parakstot Līgumu, Izpildītājs apliecina, ka pilnībā ir iepazinies ar visiem noteikumiem un prasībām, kas attiecināmi uz Līgumā noteikto Pakalpojuma izpildi un iekļāvis Līguma summā visas izmaksas, kas saistītas ar šo prasību ievērošanu un visa Pakalpojuma apjoma izpildi.
   7. Pasūtītāja maksājums tiek uzskatīts par izpildītu dienā, kad Līgumā noteikts maksājums ir saņemts Izpildītāja Līgumā vai Izpildītāja iesniegtajā rēķinā, kura apmaksa tiek veikta atbilstoši Līgumam, norādītajā Izpildītāja bankas kontā. Strīdus gadījumā Līgumā noteikts Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
   8. Ja Izpildītājs Pakalpojumu pieejamību nenodrošina pilnā apmērā atbilstoši tehniskās specifikācijas prasībām, Izpildītājam samaksa par Pakalpojumu tiek veikta proporcionāli nodrošinātajam Pakalpojumam.
4. **PASŪTĪTĀJA TIESĪBAS UN PIENĀKUMI**
   1. Pasūtītājs uz sava rēķina ierāda vietu Pakalpojuma sniegšanai nepieciešamās aparatūras/kabeļu uzstādīšanai un apkalpošanai.
   2. Pie Pasūtītāja novietotā aparatūra, kas norādīta pieņemšanas – nodošanas aktā, ir Izpildītāja īpašums.
   3. Ja Pasūtītāja vainas dēļ rodas kādi bojājumi vai kļūdas piegādātajā Pakalpojumā vai instalētajā pieslēguma aparatūrā, Pasūtītājs sedz izdevumus, kas ir saistīti ar aparatūras remontu un Pakalpojuma atjaunošanu.
   4. Pasūtītājam ir tiesības jebkurā Līguma darbības brīdī veikt Pakalpojuma kvalitātes un atbilstības Līgumam noteikumiem pārbaudi, ko var veikt pats Pasūtītājs, kā arī Pasūtītājs pēc saviem ieskatiem ir tiesīgs pieaicināt speciālistus vai ekspertus pārbaužu veikšanai.
   5. Pēc Izpildītāja pieprasījuma Pasūtītājs sniedz informāciju par pieslēgto aparatūru un tās konfigurāciju, kas ir saistīta ar Pakalpojumu, lai Izpildītājs varētu nodrošināt ar Līgumu uzņemtās saistības pret Pasūtītāju. Izpildītājs apņemas neizpaust šo informāciju citām personām, ja vien tas nav nepieciešams, lai izpildītu saistības attiecībā uz Pasūtītāju.
   6. Pasūtītājam ir pienākums Līguma darbības laikā nekavējoši brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde.
   7. Pasūtītājam ir pienākums norīkot par Līguma izpildi un bojājumu pieteikšanu atbildīgos darbiniekus.
   8. Līguma darbības laikā, Pasūtītājs apņemas saprātīgiem līdzekļiem nodrošināt sava tīkla, darba staciju un serveru drošību pret ārēju ielaušanos/uzlaušanu/uzbrukumu un citām nesankcionētām darbībām, un neveikt darbības, kas vērstas uz Internet tīkla darba traucēšanu vai ir pretrunā ar Latvijas Republikas vai starptautisko tiesību normām. Šo prasību neizpildes gadījumā Izpildītājam ir tiesības vienpusēji pārtraukt Pakalpojuma sniegšanu un izbeigt Līgumu, par to brīdinot rakstiski Pasūtītāju 3 (trīs) darba dienas iepriekš.
5. **IZPILDĪTĀJA TIESĪBAS UN PIENĀKUMI**
   1. Pakalpojuma ierīkošanas darbus un Pakalpojumu pildīt atbilstoši Līgumam, tā pielikumiem un Latvijas Republikas un Eiropas Savienības normatīvajiem aktiem, noteikumiem, kas reglamentē Līgumā noteikto Pakalpojumu un tā izpildi.
   2. Pakalpojuma uzraudzību, bojājumu pieteikšanu un to novēršanu Izpildītājs nodrošina atbilstoši Līguma pielikumā esošajā Tehniskajā specifikācijā un Izpildītāja iesniegtajā piedāvājumā noteiktajam.
   3. Pēc Izpildītāja pieprasījuma Pasūtītājs sniedz Izpildītājam Pakalpojuma izpildei nepieciešamo informāciju par pieslēgto aparatūru un tās konfigurāciju, kas ir saistīta ar Pakalpojuma izpildi, lai Izpildītājs varētu nodrošināt tam Līgumā noteikto saistību izpildi pret Pasūtītāju. Jebkurā gadījumā informācijas tālāknodošanai ir nepieciešama Pasūtītāja rakstiska piekrišana.
   4. Izpildītājs tam Līgumā noteiktās saistības un to izpildi nav tiesīgas nodot trešajām personām bez Pasūtītāja rakstiskas piekrišanas. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Izpildītājs.
   5. Pēc Izpildītāja pieprasījuma Pasūtītājs sniedz informāciju par pieslēgto aparatūru un tās konfigurāciju, kas ir saistīta ar Pakalpojumu, lai Izpildītājs varētu nodrošināt ar Līgumu uzņemtās saistības pret Pasūtītāju. Izpildītājs apņemas neizpaust šo informāciju citām personām, ja vien tas nav nepieciešams, lai izpildītu saistības attiecībā uz Pasūtītāju.
   6. Izpildītājam ir tiesības veikt atsevišķus, saprātīgi nepieciešamus, ierobežojošus pasākumus, lai nodrošinātu Internet tīkla normālu darbību, brīdinot Pasūtītāju par plānotiem Pakalpojuma pārtraukumiem vismaz 3 (trīs) darba dienas iepriekš.
6. KONFIDENCIĀLA INFORMĀCIJA
   1. Puses apņemas neizpaust trešajām personām informāciju saistībā ar Pakalpojumu un tā detaļām, kuras bijušas pieejamas Līguma izpildes gaitā, izņemot gadījumus, kad šādas informācijas sniegšana ir noteikta tiesību aktos vai informāciju pieprasa tiesībsargājošās vai citas iestādes, kurām ir piešķirtas šādas tiesības, saskaņā ar Latvijas Republikas normatīvajiem aktiem.
   2. Par konfidenciālu informāciju uzskatāma:
      1. jebkura informācija un dati neatkarīgi no to formas, informācijas nesēja un iegūšanas veida, kas ir vai var būt saistīta ar Pakalpojumu, tā maksu, tehniskajiem risinājumiem, vietas piekļuves datiem;
      2. jebkuri ziņojumi, analīzes, pārskati un citi dokumenti, ko ir sagatavojusi kāda no Pusēm, Puses darbinieki un/vai to pilnvarotās personas, saistībā ar Līgumu un tā izpildi.
   3. Konfidenciālās informācijas noteikumi ir spēkā Līguma darbības laikā, kā arī pēc Līguma darbības izbeigšanās.
   4. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
7. **PUŠU MANTISKĀ ATBILDĪBA**
   1. Līgumā noteikta maksājuma samaksas termiņa kavējuma gadījumā Izpildītājs ir tiesīgs prasīt no Pasūtītāja maksāt līgumsodu 0,1% apmērā no summas, kuras samaksa tiek kavēta, par katru nokavēto dienu, taču kopumā ne vairāk kā 10% no summas, kuras samaksa tiek kavēta. Uz šī Līguma punkta pamata aprēķinātie līgumsodi Pasūtītājam ir jānomaksā 15 darba dienu laikā, skaitot no dienas, kad Pasūtītājs ir saņēmis no Izpildītāju rēķinu par šajā Līguma punktā noteikto līgumsodu.
   2. Gadījumā, ja Izpildītāja vainas dēļ netiek nodrošināta Pakalpojuma izpilde, tad Pasūtītājs ir tiesīgs prasīt no Izpildītāja līgumsodu par:
      1. bojājumu novēršanas termiņa limita pārkāpumu līdz 4 (četrām) stundām - 20% apmērā no mēneša abonēšanas maksas attiecīgajā objektā;
      2. bojājumu novēršanas termiņa limita pārkāpumu līdz 8 (astoņām) stundām - 50% apmērā no mēneša abonēšanas maksas attiecīgajā objektā;
      3. Pakalpojumu pieejamības atbilstoši pakalpojuma veidam 99.0% apmērā nenodrošināšana - 50% apmērā no mēneša abonēšanas maksas attiecīgajā objektā.
   3. Izpildītājs nav atbildīgs par Pakalpojuma pārtraukumu, ja tas radies:
      1. Pasūtītāja vainas dēļ;
      2. pie Pasūtītāja uzstādītā aparatūra nav nodrošināta ar elektroenerģiju;
      3. iestājies Nepārvaramas varas gadījums.
   4. Pasūtītājam, veicot Līgumā noteiktos maksājumus, ir tiesības ieturēt no tiem līgumsodus, kas Izpildītājam aprēķināti un noteikti saskaņā ar Līgumu.
   5. Līgumsodu samaksa neatbrīvo Puses no Līgumā noteikto saistību izpildes.
   6. Ja Pasūtītājs nevar ieturēt no Izpildītāja līgumsodu Līguma 7.4.punktā noteiktajā kārtībā, Izpildītājam saskaņā ar Līgumu jāmaksā līgumsods Pasūtītājam, tad Pasūtītājs iesniedz Izpildītājam rēķinu par līgumsodu un tad līgumsods nomaksājams 15 darba dienu laikā, skaitot no dienas, kad Izpildītājs ir saņēmis no Pasūtītāja šajā Līguma punktā noteikto rēķinu.
   7. Gadījumā, ja Izpildītāja vai piesaistīto apakšuzņēmēju vainas dēļ, izpildot Līgumā noteikto Pakalpojumu, tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai, tad visus un jebkādus zaudējumus un kompensācijas par izdarīto nodarījumu Izpildītājs sedz uz sava rēķina, kā arī Izpildītājs uzņemas visu un jebkādu atbildību par nodarījumu un tā radītajām sekām.
   8. Ja uz Līguma noslēgšanas dienu kādā no Pakalpojumu ierīkošanas objektiem Pasūtītājam ir noslēgts tāds līgums, kura izbeigšanas gadījumā, neiestājoties noteiktam termiņam, Pasūtītājam var tikt piemērots līgumsods, tad Pasūtītājs patur tiesības uz šiem objektiem neslēgt līgumu ar Izpildītāju līdz brīdim, kad Pasūtītājs var uzteikt līgumu bez soda sankciju piemērošanas (no pakalpojuma sniedzēja puses).
   9. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu. Puses nav atbildīgas par jebkāda veida netiešajiem zaudējumiem.
8. LĪGUMA PIRMSTERMIŅA IZBEIGŠANA
   1. Pasūtītājam ir tiesības izbeigt Līgumu, neatlīdzinot Izpildītājam ar Līguma izbeigšanu radītos zaudējumus, šādos gadījumos:
      1. Izpildītājs ir kavējis interneta pieslēguma izveides termiņu;
      2. Izpildītāja sniegtie pakalpojumi neatbilst Līgumam un šīs neatbilstības nav vai nevar tikt novērstas saprātīgā termiņā;
      3. Izpildītājs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus;
      4. Izpildītājs Līguma noslēgšanas vai izpildes laikā veicis prettiesisku darbību;
      5. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar tā noteikumiem vai kas negatīvi ietekmē Pasūtītāja tiesības, kuras izriet no Līguma;
      6. Izpildītājs Pasūtītājam nodarījis zaudējumus;
      7. ja pakalpojumu pieejamība vai kvalitāte kādā no pieslēguma punktiem ir neatbilstoša tehniskās specifikācijas kādai no prasībām (Līguma 1.pielikums) ilgāk par 1 (vienu) mēnesi 1 (viena) kalendārā gada ietvaros;
      8. Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē.
   2. Izpildītājam ir tiesības vienpusēji izbeigt šo Līgumu, par to rakstveidā vismaz 30 (trīsdesmit) dienas iepriekš brīdinot, Pasūtītāju, ja Pasūtītājs vairāk kā par 1 (vienu) mēnesi nokavē šī Līguma 3.3.punktā noteikto rēķinu apmaksas termiņu.
   3. Tiesību atkāpties no Līguma vai prasīt Līguma izbeigšanu var izlietot, ja Puse ir brīdināta par iespējamo vai plānoto Līguma izbeigšanu un nav novērsis Līguma izbeigšanās pamatu Līgumā noteiktajā termiņā.
   4. Pasūtītājam ir tiesības vienpusēji atkāpties no Līgumu, rakstiski paziņojot par to Izpildītājam 3 (trīs) kalendārās dienas iepriekš, ja Līgumu nav iespējams izpildīt, tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111.panta trešā daļa).
9. NEPĀRVARAMA VARA
   1. Par nepārvaramo varu uzskatāmi posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī apstākļus, kuri iziet ārpus Puses kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, valdības lēmumi, izmaiņas normatīvos aktos un citi apstākļi, kas neiekļaujas Pušu iespējamās kontroles robežās).
   2. Ja Puse nav spējīga pilnīgi vai daļēji izpildīt Līguma saistības nepārvaramas varas iestāšanās rezultātā, Līguma izpilde tiek atlikta līdz doto apstākļu darbības beigām, bet ne ilgāk kā uz laiku līdz 2 (divām) nedēļām.
   3. Pēc Līguma 9.2.apakšpunktā minētā termiņa beigām Līgums var tikt izbeigts vai, savstarpēji vienojoties, var tikt pagarināts. Par Līguma izbeigšanu otru Pusi rakstiski brīdina 5 (piecas) darba dienas iepriekš.
   4. Ja nepārvaramas varas apstākļu dēļ Līgums tiek izbeigts, neviena Puse nevar prasīt atlīdzināt zaudējumus, kas radušies Līguma izbeigšanas rezultātā.
   5. Puse, kura nokļuvusi nepārvaramas varas apstākļos, bez kavēšanās 3 (trīs) darba dienu laikā rakstiski informē otru Pusi par šādu apstākļu rašanos vai izbeigšanos. Ja paziņojums šajā laikā nav izdarīts, vainīgā Puse zaudē tiesības atsaukties uz nepārvaramu varu.

1. LĪGUMA GROZĪJUMI
   1. Jebkuri grozījumi Līgumā jānoformē rakstiski un jāparaksta Pusēm. Rakstiski noformēti un Pušu parakstīti Līguma grozījumi kļūst par Līguma neatņemamu sastāvdaļu.
   2. Gadījumā, ja mainās kādas Puses rekvizīti, nosaukums, norādītās kontaktpersonas, tiesiskā forma, tad par šādām izmaiņām Puse informē otru Pusi nekavējoši rakstveidā.
   3. Puses ar rakstisku vienošanos var samazināt Līguma summu un/vai Pakalpojuma pozīciju vienas vienības cenas, kas norādītas Līguma pielikumos, attiecīgi samazinot arī Līguma summu, ja Līguma darbības laikā iestājas apstākļi, kas ir par pamatu cenas samazinājumam.
   4. Līguma izpildes termiņus Puses var grozīt rakstveidā vienojoties. Kopējais Līguma termiņa pagarinājums var būt ne vairāk kā 3 (trīs) kalendārās nedēļas, izņemot gadījumu, ja iestājas nepārvaramas varas apstākļi. Līguma izpildes termiņus ar Pušu rakstisku vienošanos var grozīt šādos gadījumos:
      1. ja iestājas nepārvaramas varas apstākļi;
      2. notiek Pakalpojuma vai tā daļas izpildes apturēšana no Izpildītāja neatkarīgu iemeslu dēļ.
   5. Citi būtiski Līguma grozījumi, kas nav atrunāti Līgumā, tiek veikti atbilstoši Publisko iepirkumu likuma 61.pantam.
2. STRĪDU IZŠĶIRŠANAS KĀRTĪBA
   1. Strīdus un domstarpības, kas Pusēm var rasties Līguma izpildes gaitā par Līgumu un tā izpildi, Puses risina pārrunu ceļā, noformējot to rakstveidā un parakstot Pusēm.
   2. Ja strīdus un domstarpības nav iespējams atrisināt pārrunu ceļā, tad tie nododami izšķiršanai Latvijas Republikas tiesā, Latvijas Republikas normatīvajos aktos noteiktajā kārtībā.
3. CITI NOTEIKUMI
   1. Līgums, tiesības un pienākumi, kas izriet no tā, ir saistoši Pusēm un to tiesību un saistību pārņēmējiem, pilnvarniekiem.
   2. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.
   3. Līguma izpildi koordinējošā persona no Pasūtītāja puses ir \_\_\_\_\_\_\_\_\_\_\_\_\_\_\_\_\_, tālr.: \_\_\_\_\_\_, e-pasts:\_\_\_\_\_\_\_\_\_\_
   4. Līguma izpildi koordinējošā persona no Izpildītāja puses ir \_\_\_\_\_\_\_\_\_\_\_\_\_\_\_\_\_\_\_\_, tālr.: \_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_.
   5. Līguma 12.3. un 12.4.apakšpunktos noteiktās Pušu kontaktpersonas ir tiesīgas attiecīgās Puses vārdā parakstīt Pieņemšanas – nodošanas aktus, Defekta aktus un citus dokumentus, kā arī citus ar Līguma izpildi saistītus organizatoriskus jautājumus.
   6. Pusēm ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
   7. 10 (desmit) dienu laikā no Līguma izbeigšanās dienas Izpildītājs demontē Pakalpojumus sniegšanai uzstādīto infrastruktūru (t.sk.aparatūru un kabeļus). Izpildītāja infrastruktūras demontāžu Puses fiksē „Aktā par Izpildītāja infrastruktūras elementu demontāžu”. Visas Izpildītāja iekārtu demontāžas darbības šī Līguma ietvaros, tiek veiktas uz Izpildītāja rēķina. Šajā Līguma punktā minēto aktu sagatavo un iesniedz Pasūtītājam Izpildītājs. Ja Līguma norādītajā termiņā Izpildītājs nedemontē norādītos elementus, tad bez papildus saskaņošanas ar Izpildītāju, Pasūtītājam ir tiesības ar tiem rīkoties pēc saviem ieskatiem, tas ir, par atlīdzību vai bez atlīdzības uzglabāt tos pats vai nodot glabāšanā par atlīdzību vai bez atlīdzības trešajām personām, vai arī veikt minēto infrastruktūras elementu utilizāciju.
   8. Līgums sastādīts un parakstīts 2 (divos) eksemplāros. Līgumam ir 2 (divi) pielikumi, kas ir Līguma neatņemamas sastāvdaļas. Viens Līguma eksemplārs - Pasūtītājam, otrs - Izpildītājam. Abiem Līguma eksemplāriem ir vienāds juridisks spēks.
   9. Līgumam pievienotas šādas tā neatņemamas sastāvdaļas – Pielikums Nr.1 (Tehniskā specifikācija) un Pielikums Nr.2 (Finanšu piedāvājums).

PUŠU REKVIZĪTI UN PARAKSTI: